EkBass/fiwiki-20250220-pages-articles huggingface dataset:
Kalle Vänniä

Karl Thomas (Kalle Tuomas) Vänniä (16. lokakuuta 1874 Tyrvää − 16. huhtikuuta 1918 Tyrvää) oli suomalainen maanviljelijä ja suomalaisen puolueen kansanedustaja. Vänniän vanhemmat olivat maanviljelijä Tuomas Vänniä ja Eva Lovisa Inna. Vänniä kävi kaksi vuotta kansakoulua ja toimi sitten maanviljelijänä kotiseudullaan Tyrväällä vuodesta 1897 alkaen. Vänniä oli myös Tyrvään säästöpankin kamreeri vuodesta 1909 ja Tyrvään Sanomien toimituksen jäsen sekä Satakunnan keuhkotautiparantolan ja Tyrvään ym. pitäjien piirimielisairaalan johtokunnan jäsen. Vänniä oli suomalaisen puolueen kansanedustajana 1914−1917 edustaen Turun läänin pohjoista vaalipiiriä. Suomen sisällissodan aikana punaiset vangitsivat suojeluskuntaan kuuluneen Vänniän 7. huhtikuuta ja ampuivat hänet Tyrvään Lousajassa 16. huhtikuuta. == Lähteet == * * Vuosina 1914-22 sotaoloissa surmansa saaneiden nimitiedosto Luokka:Kansanedustajat Luokka:Suomalaisen puolueen poliitikot Luokka:Turun läänin pohjoinen vaalipiiri Luokka:Suomen sisällissodan valkoiset Luokka:Suomen sisällissodan terrorin uhrit Luokka:Vuonna 1874 syntyneet Luokka:Vuonna 1918 kuolleet
Kanadan Grand Prix 1990

Kanadan Grand Prix 1990 oli Formula 1 -sarjan osakilpailu, joka ajettiin 10. kesäkuuta 1990 Circuit Gilles Villeneuvella Kanadassa. Kilpailun voitti McLarenilla ajanut Ayrton Senna, jolle voitto oli kauden kolmas. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 27 Ayrton Senna McLaren-Honda 70 1.42.56,400 1 9 2 20 Nelson Piquet Benetton- Ford 70 + 10,497 5 6 3 2 Nigel Mansell Ferrari 70 + 13,385 7 4 4 28 Gerhard Berger McLaren-Honda 70 + 14,854 2 3 5 1 Alain Prost Ferrari 70 + 15,820 3 2 6 11 Derek Warwick Lotus-Lamborghini 68 + 2 krs. 11 1 7 8 Stefano Modena Brabham-Judd 68 + 2 krs. 10 8 10 Alex Caffi Arrows-Ford 68 + 2 krs. 26 9 29 Éric Bernard Larrousse-Lamborghini 67 + 3 krs. 23 10 16 Ivan Capelli Leyton House-Judd 67 + 3 krs. 24 11 3 Satoru Nakajima Tyrrell-Ford 67 + 3 krs. 13 12 30 Aguri Suzuki Larrousse-Lamborghini 66 + 4 krs. 18 13 14 Olivier Grouillard Osella-Ford 65 + 5 krs. 15 Kesk. 12 Martin Donnelly Lotus-Lamborghini 57 Moottori 12 Kesk. 35 Gregor Foitek Onyx-Ford 53 Moottori 21 Kesk. 22 Andrea de Cesaris Dallara-Ford 50 Vaihdelaatikko 25 Kesk. 36 Jyrki Järvilehto Onyx-Ford 46 Moottori 22 Kesk. 6 Riccardo Patrese Williams-Renault 44 Jarrut 9 Kesk. 26 Philippe Alliot Ligier-Ford 34 Moottori 17 Kesk. 4 Jean Alesi Tyrrell-Ford 26 Ulosajo 8 Kesk. 19 Alessandro Nannini Benetton-Ford 21 Ulosajo 4 Kesk. 5 Thierry Boutsen Williams-Renault 19 Kolari (Larini) 6 Kesk. 25 Nicola Larini Ligier-Ford 18 Kolari (Boutsen) 20 Kesk. 21 Emanuele Pirro Dallara-Ford 11 Kolari (Alboreto) 19 Kesk. 9 Michele Alboreto Arrows-Ford 11 Kolari (Pirro) 14 Kesk. 23 Pierluigi Martini Minardi-Ford 0 Ulosajo 16 DNQ 33 Roberto Moreno EuroBrun-Judd Karsiutui DNQ 15 Mauricio Gugelmin Leyton House-Judd Karsiutui DNQ 24 Paolo Barilla Minardi-Ford Karsiutui DNQ 7 David Brabham Brabham-Judd Karsiutui DNPQ 17 Gabriele Tarquini AGS-Ford Karsiutui DNPQ 18 Yannick Dalmas AGS-Ford Karsiutui DNPQ 31 Bertrand Gachot Coloni-Ford Karsiutui DNPQ 34 Claudio Langes EuroBrun-Judd Karsiutui DNPQ 39 Bruno Giacomelli Life Karsiutui == Muuta == * McLarenille 60. paalupaikka ja 60. kilpailun nopein kierros * Honda- moottoreille 900 MM-pisteen raja rikki * Berger sai minuutin aikasakon varaslähdöstä. == Lähteet == Luokka:Formula 1 -kausi 1990 Luokka:Kanadan Grand Prix
August Vesa

August Vesa (vuoteen 1904 Pasanen, 15\. lokakuuta 1878 Rantasalmi – toukokuu 1918 Kotka) oli suomalainen toimittaja ja poliitikko, joka toimi SDP:n kansanedustajana vuosina 1908–1909. Sisällissodan aikana hän työskenteli Eteenpäin-lehden päätoimittajana ja teloitettiin sodan päätyttyä. == Elämä == August Vesan vanhemmat olivat talollinen Karl Johan Pasanen ja Eva Stina Hämäläinen. Isän jouduttua velkojensa vuoksi myymään talonsa hän ryhtyi 15-vuotiaana rengiksi ja oli vuodesta 1898 lähtien uitto- ja metsätöissä. Vuosisadan vaihteessa Vesa lähti työväenliikkeeseen ja alkoi kirjoittamaan Työmies-lehteen. Vesa vaikutti Kotkan seudulla jo suurlakon aikaan, ja vuonna 1906 hänet palkattiin kaupungissa ilmestyneen Eteenpäin-lehden toimittajaksi. Vesa oli myös Kotkan sosialidemokraattisen alapiirin piirisihteeri ja kiertävä puhuja. Vuonna 1908 Vesa valittiin eduskuntaan, mutta seuraavissa vaaleissa hän kieltäytyi ehdokkuudesta. Syksyllä 1909 Vesa jätti tehtävänsä piirisihteerinä ja muutti Suomen Sahatyöväen Liiton toimitsijaksi Kemiin. Seuraavana kesänä sanomalehdet uutisoivat hänen Porissa tekemästään itsemurhayrityksestä. Vesa oli saapunut kaupunkiin heinäkuun puolivälissä pitämään sahatyöläisten puhetilaisuuksia, mutta keskittyi juopottelemaan Eetu Salinin kanssa. Erään putkareissun jälkeen hän viilsi kurkkunsa auki Isolinnankadulla sijainneen matkakodin pihalla ja kiidätettiin henkitoreissaan sairaalaan. Vuodesta 1911 lähtien Vesa työskenteli sosialidemokraattien puhujana ja piirijärjestäjänä eri puolilla maata. Lokakuussa 1915 hän sai Viipurin läänin kuvernööriltä 600 markan hallinnollisen sakon juopuneena esiintymisestä. Sisällissotaa edeltävinä viikkoina Vesa oli aseellista vallankumousta vastaan. Sodan ajan hän työskenteli Eteenpäin-lehden päätoimittajana. Vesa kuului myös huhtikuun lopussa rauhanneuvottelut käynnistäneeseen Kymenlaakson punaisten komiteaan, jonka muita jäseniä olivat muun muassa Johan Lankila ja J. K. Kari. Toukokuun 4. päivänä ilmestyneen Eteenpäin-lehden viimeisen numeron pääkirjoituksessa hän puhui ”vallankumouksen katastrofista”. Lehdessä oli myös jäähyväiskirje, jossa Vesa pohti epäonnistunutta vallankumousta ja työväenluokan tulevaisuutta. Hän uskoi toiveikkaasti tervehtivänsä lukijoitaan vielä tulevaisuudessakin. Kotkan punaiset antautuivat samana päivänä ja myös Vesa vangittiin. Hänet teloitettiin Tampsankankaalla tai Katariinanniemessä ja haudattiin tuntemattomaan paikkaan. Kuolinpäivä ei ole tiedossa. == Perhe == August Vesan puoliso oli Hilja Meeri Lindholm. Pariskunnalla oli yksi tytär. == Lähteet == Luokka:Kansanedustajat Luokka:Suomen Sosialidemokraattisen Puolueen poliitikot Luokka:Viipurin läänin läntinen vaalipiiri Luokka:Suomalaiset päätoimittajat Luokka:Suomen sisällissodan punaiset Luokka:Suomen sisällissodan terrorin uhrit Luokka:Vuonna 1878 syntyneet Luokka:Vuonna 1918 kuolleet
Tosinuija ja vielä nuijempi – kun Harry tapasi Lloydin

Tosinuija ja vielä nuijempi – kun Harry tapasi Lloydin () on vuonna 2003 ensi- iltansa saanut komediaelokuva. Elokuvan ohjasi Troy Miller ja pääosissa ovat Derek Richardson ja Eric Christian Olsen. Elokuva on esiosa vuoden 1994 elokuvalle Nuija ja tosinuija. Elokuva kertoo, kuinka Harry ja Lloyd ystävystyvät ja saavat pian huomata, että koulun rehtorilla on meneillään pimeitä toimia koulun keittäjän kanssa. Rehtorin toimien pysäyttämiseen he saavat avukseen kauniin Jessican. == Näyttelijät == Luokka:Yhdysvaltalaiset komediaelokuvat Luokka:Vuoden 2003 yhdysvaltalaiset elokuvat Luokka:Yhdysvaltalaiset nuortenelokuvat
Ernst Saari

Johan Ernst Saari (aiemmin Ylisaari; 20. heinäkuuta 1882 Lapua – 29. maaliskuuta 1918 Tampere) oli suomalainen maanviljelijä ja suomalaisen puolueen kansanedustaja. Saaren vanhemmat olivat maanviljelijä Juho Ylisaari ja Wilhelmiina Leskelä. Kansakoulun käytyään Saari oli maanviljelijänä Lapualla ja toimi myös yhden vuoden Lapuan osuuskaupan johtajana. Saari oli Osuusteurastamo Itikan hallintoneuvoston puheenjohtaja ja Meijeriliitto Muurahaisten johtokunnan varapuheenjohtaja sekä oli jäsenenä Valion hallintoneuvostossa ja Vaasa-lehden, Etelä-Pohjanmaan nuorisoseuran sekä Etelä-Pohjanmaan osuuskauppapiirin johtokunnissa. Saari oli suomalaisen puolueen kansanedustajana 1914–1918 edustaen Vaasan läänin pohjoista vaalipiiriä. Hän oli myös Lapuan kunnanvaltuuston varapuheenjohtaja. Saari oli naimisissa Tyyne Elisabeth Filppulan kanssa vuodesta 1905. Saari murhattiin Suomen sisällissodan Tampereen taistelun aikana. Hänet löydettiin murhattuna pitkänäperjantaina 1918 kellarista Tampereen Tammelasta. Punaisten vankina ollut Saari ei pystynyt kätensä loukattuaan vallitöihin, joten eräs turkulainen kaartilainen kuljetti hänet toiselle puolelle kaupunkia ja murhasi hänet. Saari haudattiin aluksi tuntemattomana punaisten joukkohautaan, mutta löydettiin uudelleen haudattaessa pistimen reikä rinnassaan. == Lähteet == * * Suupohjan Kaiku nro 48 Luokka:Kansanedustajat Luokka:Suomalaisen puolueen poliitikot Luokka:Lapuan kaupunginvaltuutetut Luokka:Vaasan läänin pohjoinen vaalipiiri Luokka:Suomen sisällissodan terrorin uhrit Luokka:Vuonna 1882 syntyneet Luokka:Vuonna 1918 kuolleet
De Motu Corporum in Gyrum

De Motu Corporum in Gyrum () usein lyhyesti De Motu on englantilaisen matemaatikon Isaac Newtonin kirjoittama laajuudeltaan yhdeksän sivua pitkä käsikirjoitus, jonka hän lähetti tähtitieteilijä Edmund Halleylle marraskuussa vuonna 1684. Siinä Newton osoittaa, että kappaleiden elliptinen rata vaatii voiman, joka on kääntäen verrannollinen etäisyyden neliöön (r²). Newton myös osoitti, että tästä voimasta seuraavat Keplerin lait. Halley esitteli tulokset Royal Societylle 10. joulukuuta 1684. Newtonin pääteoksessa Philosophiae Naturalis Principia Mathematica Newton korjaa muutamia puutteita sekä laajentaa käsikirjoitustaansa. == Lähteet == *Jaska Kososen Pro gradu, s. 21. Joensuun yliopisto, 2003. Luokka:Isaac Newton Luokka:Tieteenhistoria
Meksikon Grand Prix 1990

Meksikon Grand Prix 1990 oli Formula 1 -sarjan osakilpailu, joka ajettiin 24. kesäkuuta 1990 Méxicossa Meksikossa. Kilpailun voitti Ferrarilla ajanut Alain Prost, jolle voitto oli kauden toinen. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 1 Alain Prost Ferrari 69 1.32.35,783 13 9 2 2 Nigel Mansell Ferrari 69 + 25,351 4 6 3 28 Gerhard Berger McLaren-Honda 69 + 25,530 1 4 4 19 Alessandro Nannini Benetton-Ford 69 + 41,099 14 3 5 5 Thierry Boutsen Williams-Renault 69 + 46,669 5 2 6 20 Nelson Piquet Benetton-Ford 69 + 46,943 8 1 7 4 Jean Alesi Tyrrell-Ford 69 + 49,077 6 8 12 Martin Donnelly Lotus-Lamborghini 69 + 1.06,142 12 9 6 Riccardo Patrese Williams-Renault 69 + 1.09,918 2 10 11 Derek Warwick Lotus-Lamborghini 68 + 1 krs. 11 11 8 Stefano Modena Brabham-Judd 68 + 1 krs. 10 12 23 Pierluigi Martini Minardi-Ford 68 + 1 krs. 7 13 22 Andrea de Cesaris Dallara-Ford 68 + 1 krs. 15 14 24 Paolo Barilla Minardi-Ford 67 + 2 krs. 16 15 35 Gregor Foitek Onyx-Ford 67 + 2 krs. 23 16 25 Nicola Larini Ligier-Ford 67 + 2 krs. 24 17 9 Michele Alboreto Arrows-Ford 66 + 3 krs. 17 18 26 Philippe Alliot Ligier-Ford 66 + 3 krs. 22 19 14 Olivier Grouillard Osella-Ford 65 + 4 krs. 20 20 27 Ayrton Senna McLaren-Honda 63 Rengasrikko 3 Kesk. 36 Jyrki Järvilehto Onyx-Ford 26 Moottori 26 Kesk. 29 Éric Bernard Larrousse- Lamborghini 12 Jarrut 25 Kesk. 30 Aguri Suzuki Larrousse-Lamborghini 11 Kolari (Nakajima) 19 Kesk. 3 Satoru Nakajima Tyrrell-Ford 11 Kolari (Suzuki) 9 Kesk. 7 David Brabham Brabham-Judd 11 Sähköt 21 Kesk. 21 Emanuele Pirro Dallara-Ford 10 Moottori 18 DNQ 33 Roberto Moreno EuroBrun-Judd Karsiutui DNQ 16 Ivan Capelli Leyton House-Judd Karsiutui DNQ 15 Mauricio Gugelmin Leyton House-Judd Karsiutui DNQ 10 Alex Caffi Arrows-Ford Karsiutui DNPQ 18 Yannick Dalmas AGS-Ford Karsiutui DNPQ 17 Gabriele Tarquini AGS- Ford Karsiutui DNPQ 31 Bertrand Gachot Coloni-Ford Karsiutui DNPQ 31 Bertrand Gachot Coloni-Subaru Karsiutui DNPQ 34 Claudio Langes EuroBrun-Judd Karsiutui DNPQ 39 Bruno Giacomelli Life Karsiutui == Muuta == *Ayrton Sennan sadas Grand Prix *Williams rikkoi 900 MM-pisteen rajan == Lähteet == Luokka:Formula 1 -kausi 1990 Luokka:Meksikon Grand Prix
Kalle Meriläinen

Kalle Emil Meriläinen (11. joulukuuta 1895 Kajaani - 21\. syyskuuta 1938 Petroskoi) oli suomalainen myymälänhoitaja ja sosialistisen työväen ja pienviljelijöiden eduskuntaryhmän kansanedustaja. Kansakoulun käynyt Meriläinen toimi Kajaanin osuuskaupan myymälänhoitajana. Hän oli kansanedustajana vuosina 1929–1930 edustaen Oulun läänin eteläistä vaalipiiriä. Meriläinen toimi myös Kajaanin kaupunginvaltuuston puheenjohtajana. Vuonna 1930 Lapuan liikkeen edustajat kyyditsivät Meriläisen Neuvostoliittoon. Hän toimi Neuvosto-Karjalassa kalkkikivilouhimon työnjohtajana vuonna 1932 ja Tunkuan piirin kauppaosaston varastonjohtajana vuonna 1933. Viimeinen työpaikka oli mekaanikkona Lohijärven autovarikolla. Meriläinen pidätettiin Stalinin puhdistusten aikana, tuomittiin kuolemaan syytettynä vastavallankumouksellisesta toiminnasta ja ammuttiin Petroskoin lähellä. Hänet todettiin syyttömäksi vuonna 1989. == Lähteet == * Luokka:Kansanedustajat Luokka:Suomen sosialistisen työväenpuolueen poliitikot Luokka:Kajaanin kaupunginvaltuutetut Luokka:Oulun läänin eteläinen vaalipiiri Luokka:Neuvostoliitonsuomalaiset henkilöt Luokka:Stalinin vainoissa kuolleet Luokka:Suomalaiset teloitetut Luokka:Vuonna 1895 syntyneet Luokka:Vuonna 1938 kuolleet Luokka:Lapuanliikkeen kyydittämät henkilöt
Viinikka

Viinikka on Tampereen kaupunginosa, joka sijaitsee 1,5 kilometriä keskustasta kaakkoon Iidesjärven länsipuolella. Viinikka on kaupunginosan nimenä epävirallinen; virallisesti kyseessä on Tampereen 23. kaupunginosa. Sen naapurikaupunginosa on Nekala. Sen rakentaminen aloitettiin 1914 Hatanpään kartanon entisille maille. Maija Louhivaara: Tampereen kadunnimet, s. 112. Tampereen museoiden julkaisuja 51. 1999, Tampere. == Historia == Vuoden 1540 maakirjassa mainittiin Messukylään kuuluva Otavalan kylä, jossa olivat Otavalan ja Viinikan talot. Viinikka-nimen arvellaan olevan saksalaisperäinen. Otavala siirtyi vuonna 1757 Hatanpään kartanon omistajalle, valtiopäivämies Hans Henrik Boijelle, joka perusti tilalle kehruukoulun ja pellavankutomon. ”Otavalan pinniksi” kutsutun koulun tarkoituksena oli opettaa pellavan käsittelyä siemenen kylvämisestä kankaan kutomiseen saakka. Silloisen puoluepolitiikan pelinappulaksi joutunut kehruukoulu lakkautettiin sen ehdittyä toimia vain muutamia vuosia, mutta se ehti pohjustaa maaperää Tampereelle 1800-luvulla perustetuille pellavatehtaille. Viinikan alue liitettiin Tampereen kaupunkiin Hatanpään kartanon siirryttyä kaupungin omistukseen vuonna 1913 ja se varattiin omakotiasutukseen. Viinikan ensimmäinen asemakaava hyväksyttiin vuonna 1914, jolloin aluetta rajoittivat pohjoisessa Viinikanoja, idässä Iidesjärvi ja Pahaoja, etelässä Pahalampi ja lännessä Riihimäen ja Tampereen välinen rautatie. Alueen asemakaavat vahvistettiin lopullisesti vasta vuosina 1936–1954. Louhivaara 1999, s. 112. == Kadut == Viinikan pääkadut ovat pohjois–etelä-suuntainen Viinikankatu ja länsi–itä-suuntainen, Lempääläntieltä Nekalaan kulkeva Kuokkamaantie. Viinikankadun alkuperäinen nimi vuosina 1939–1956 oli Hervannantie, mutta nimeä pidettiin harhaanjohtavana, koska Hervanta sijaitsee melko kaukana Viinikan kaupunginosasta. Ennen Tampereella vuonna 1936 toteutettua suurta kadunnimiuudistusta Viinikankatuna tunnettiin nykyinen Tuomiokirkonkatu Tampereen keskustassa. Louhivaara 1999, s. 116. Viinikankadun suuntainen, sen itäpuolella sijaitseva Ahlmanintie on nimetty Hatanpään kartanon 1700-luvun lopulla omistaneen asessori Gabriel Ahlmanin mukaan. Louhivaara 1999, s. 113. == Nähtävyydet == * Viinikan kirkko * Pahalampi * Viinikan urheilukenttä ==Lähteet== ==Aiheesta muualla== * Viinikan ja Lapin esikaupungit 10-vuotiaat, Aamulehti, 04.06.1924, nro 128, s. 3, Kansalliskirjaston digitaaliset aineistot *
Ruanda-tuomioistuin

Ruanda-tuomioistuin (, ) oli Yhdistyneiden kansakuntien vuonna 1996 asettama kansainvälinen rikostuomioistuin, joka käsitteli vuonna 1994 tapahtunutta Ruandan kansanmurhaa. Tuomioistuin sijaitsi Arushassa, Tansaniassa ja noudatti Bosnian sodan jälkiselvittelyssä käytettyä mallia. Yhdistyneiden kansakuntien turvallisuusneuvosto perusti tuomioistuimen päätöslauselmillaan 955, 977, 978, ja 1165. Tuomioistuin koostui kuudestatoista tuomarista, jotka toimivat neljässä eri salissa. Kolmessa salissa käsiteltiin varsinaisia syytteitä ja yhdessä valituksia. Ruanda-tuomioistuin, kuten vastaava Jugoslavia- tuomioistuinkin noudatti toimintaperiaatteiltaan toisen maailmansodan jälkeisiä Nürnbergin ja Tokion tuomioistuimia. Merkittävimpiä tuomioita on ollut lokakuussa 2000 alkaneen oikeudenkäynnin päätös, jolla äärihutujen vihaa lietsovien tiedotusvälineiden vastuuhenkilöt tuomittiin elinkautisiin vankeusrangaistuksiin. Tuomion saivat muun muassa Ferdinand Nahimana ja Jean Bosco Barayagwiza, jotka johtivat Radio Télévision Libre des Mille Collinesia, sekä Hassan Ngeze, joka toimi Kangura-lehden päätoimittajana. Ruandalaisten suhtautuminen sotarikostuomioistuimeen oli varautunut, koska tuomioistuin ei langettanut Ruandan lain mukaisia kuolemanrangaistuksia ja koska tuomitut saattoivat suorittaa vankeusrangaistuksensa ICTR:n kanssa yhteistyössä olevien valtioiden vankiloissa Ruandan sijaan. Tuomittujen vangitseminen länsimaisiin vankiloihin saattoi suututtaa niitä ruandalaisia, jotka uskoivat ulkomaisten vankiloiden olevan liian mukavia rikollisille. Ruanda-tuomioistuin antoi viimeisen tuomionsa kesäkuussa 2012 Ruandan armeijan entiselle kapteenille Ildephonse Nizeyimanalle, jonka katsottiin kuuluneen kansanmurhan päätekijöihin. ”Butaren teurastajaksi” kutsuttu Nizeyimana tuomittiin elinkautiseen vankeuteen kansanmurhasta, rikoksista ihmisyyttä vastaan ja sotarikoksista. Nizeyimana katsottiin osasyylliseksi myös niihin murhiin, joita hänen johtamansa sotakoulun oppilaat tekivät hänen alaisuudessaan. Tuomioistuin lopetti toimintansa vuonna 2015. Ruanda-tuomioistuimen ja vuonna 2017 lakkautetun Jugoslavia-tuomioistuimen seuraajaksi perustettiin Haagiin Alankomaihin MICT-lyhenteellä toiminut elin, joka käsitteli kummaltakin tuomioistuimelta yli jääneitä tapauksia. == Lähteet == Luokka:Sotarikostuomioistuimet Tuomioistuin Luokka:Arusha Luokka:Kansainvälinen rikosoikeus
Reipas

Reipas voi tarkoittaa seuraavia asioita * Kaarinan Reipas, kaarinalainen urheiluseura * Kotkan Reipas, kotkalainen urheiluseura * Kuopion Reippaan Voimistelijat, kuopiolainen voimisteluseura * Lahden Reipas, lahtelainen urheiluseura, Viipurin Reippaan seuraaja * Rovaniemen Reipas, rovaniemeläinen urheiluseura * Saloisten Reipas, raahelainen urheiluseura * Viipurin Reipas, viipurilainen urheiluseura * Reipas, ravihevonen * Risto Reipas, hahmo Nalle Puh -kirjoissa * James Reipas, suomalainen yhtye
Lähi-infrapunaspektroskopia

Lähi-infrapunaspektroskopia () on spektroskopian menetelmä, jossa käytetään hyväksi sähkömagneettisen spektrin lähi-infrapuna-aluetta. Tällä alueella valon aallonpituus on n. 700–2 500 nm. Tyypillisiä NIRS-sovelluksia ovat lääketeollisuuden ei-invasiiviset mittaus- ja ionisoimattomat kuvantamislaitteet. Menetelmällä voidaan mm. tutkia aivokuoren hemodynamiikkaa ja rintasyöpää. Luokka:Spektroskopia
Vladimir Konstantinov

Vladimir Nikolaevitš Konstantinov (s. 19. maaliskuuta 1967 Murmansk, Neuvostoliitto) on entinen venäläinen jääkiekkoilija, pelipaikaltaan puolustaja. Detroit Red Wings varasi hänet vuoden 1989 varaustilaisuudessa numerolla 221. Hän myös edusti koko NHL-uransa samaa seuraa. Ennen NHL:ään siirtymistään hän ehti pelata seitsemän kautta Neuvostoliiton pääsarjassa Moskovan ZSKA:n joukkueessa. Häntä pidetään yhtenä kaikkien aikojen parhaista venäläisistä pelaajista. Hän myös muutti käsityksen venäläispelaajista, jotka tunnettiin taitavina, mutta jotka eivät kestäneet fyysistä pelaamista. Konstantinovia pidetään yleisesti yhtenä kaikkien aikojen parhaista taklaajista. Hänen uransa katkesi aikaisin vakavaan loukkaantumiseen auto- onnettomuudessa vain kuusi päivää Detroit Red Wingsin Stanley Cup -voiton jälkeen 13. kesäkuuta 1997. Konstantinov oli koomassa viisi viikkoa ja siitä heräämisen jälkeen toipuminen oli hidasta. Onnettomuuden seurauksena Konstantinov joutui pyörätuoliin. Vaikkei hän pelannutkaan vuoden 1998 mestarijoukkueessa, hänen nimensä on silti kirjoitettu Stanley Cup-pokaaliin kyseisen vuoden kohdalle. Hän pääsi ratkaisevan finaaliottelun päätyttyä joukkueensa mukaan juhlimaan Stanley Cupin voittoa pyörätuolissa. ==Tilastot== 1984–85 TsSKA Moskova NL 40 1 4 5 10 — — — — — 1985–86 TsSKA Moskova NL 26 4 3 7 12 — — — — — JMM 7 2 4 6 4 1986–87 TsSKA Moskova NL 35 2 2 4 19 — — — — — JMM 6 1 4 5 8 1987–88 TsSKA Moskova NL 50 3 6 9 32 — — — — — 1988–89 TsSKA Moskova NL 37 7 8 15 20 — — — — — MM 8 2 1 3 2 1989–90 TsSKA Moskova NL 47 14 13 27 44 — — — — — MM 10 2 2 4 12 1990–91 TsSKA Moskova NL 45 5 12 17 42 — — — — — MM 10 0 2 2 37 1991–92 Detroit Red Wings NHL 79 8 25 33 172 11 0 1 1 16 1992–93 Detroit Red Wings NHL 82 5 17 22 137 7 0 1 1 8 1993–94 Detroit Red Wings NHL 80 12 21 33 138 7 0 2 2 4 1994–95 ESC Wedemark GER-2 15 17 13 30 51 — — — — — 1994–95 Detroit Red Wings NHL 47 3 11 14 101 18 1 1 2 22 1995–96 Detroit Red Wings NHL 81 14 20 34 139 19 4 5 9 28 1996–97 Detroit Red Wings NHL 77 5 33 38 151 20 0 4 4 29 NL yhteensä 280 36 48 84 179 — — — — — NHL yhteensä 446 47 127 174 838 82 5 14 19 107 ==Saavutuksia== *NHL:n tulokaskentässä 1992 *NHL kakkostähdistössä 1996 *NHL:n plus-miinustilaston voittaja 1996 *Stanley Cup 1997 (Detroit Red Wings) ==Lähteet== * * ===Viitteet=== Luokka:Venäläiset jääkiekkoilijat Luokka:Detroit Red Wingsin varaamat pelaajat Luokka:NHL Plus/Minus Award -voittajat Luokka:Vuonna 1967 syntyneet Luokka:Elävät henkilöt
Psykiatrinen tutkimus

Psykiatrisessa tutkimuksessa pyritään laaja-alaisesti kartoittamaan potilaan tilanne ja määrittelemään mahdollinen psykiatrinen sairaus (diagnoosi). Psykiatrisen tutkimuksen lopputuotoksena on psykiatrinen lausunto, joka sisältää parhaimmillaan kuvauksen potilaan psyykkisestä statuksesta (nykytilanne), elämänhistoriasta, ihmissuhdeverkostosta, mahdollisesta sairastamishistoriasta, aiemmista hoidoista, fyysisistä sairauksista ja tarpeen mukaan muistakin asioista. Lausunnossa pyritään kokoamaan laaja- alaisesti kertynyt sekä tiivistämään se luettavaan muotoon. B-lausunto sisältää myös hoitosuunnitelman, joka on laadittava yhteistyössä potilaan kanssa. Koska psykiatrien erikoistumiskoulutus antaa valmiudet lähinnä mielenterveysongelmien diagnosointiin, vaatii esimerkiksi ADHD:n, oppimisvaikeuksien ja autismikirjon häiriöiden diagnostiikka lääkärin suorittaman tutkimuksen lisäksi neuropsykologin suorittaman neuropsykologisen tutkimuksen, jossa mitataan kognitiivista toimintakykyä kuten tarkkaavaisuutta, muistia ja näönvaraista havainnointia. Psykiatrista tutkimusta voidaan täydentää esimerkiksi pään kuvantamistutkimuksella (magneettikuvaus tai pään CT), neurologin tai psykologin suorittamalla tutkimuksella sekä toimintaterapeutin tai sosiaalityöntekijän laatimalla arviolla. Potilaan lisäksi voidaan haastella myös potilaan omaisia tai muuta lähipiiriä. Vuorovaikutussuhteita ja vuorovaikutustaitoja voidaan tutkia esimerkiksi perhe-ja verkostotapaamisissa tai osastojaksojen yhteydessä. Luokka:Psykiatria
Tamvisio

Tamvisio oli Suomen ensimmäisen kaupallisen TV-kanavan Tesvision sisarkanava, joka toimi Tampereen seudulla vuosina 1957–1964. Yleisradio osti Tesvision ja Tamvision vuonna 1964, ja niistä muodostettiin TV-ohjelma 2. Tamvision tunnetuin ohjelma lienee Heikki ja Kaija, joka alkoi vuonna 1961 ja jatkui 1960-luvun puolivälissä Ylen ohjelmana. Muita kanavan suosittuja ohjelmia olivat keväällä 1961 aloittanut "Tenavatuokio", jonka perintöä on kanavan loppumisen jälkeen jatkanut "Pikku Kakkonen", ja toimittaja Pauli Lehtisen juontama huutokauppaohjelma "Istu ja osta". Jälkimmäisessä ohjelmassa katselijat kykenivät tekemään puhelimen välityksellä tarjouksia juontaja Lehtisen esittelemistä esineistä. Myytävänä ollut aineisto oli saatu ohjelmaan lahjoituksina ja huutokaupan tulot menivät Tuberkuloosiliiton hyväksi. == Lähteet == Luokka:Suomalaiset televisiokanavat Luokka:Vuonna 1957 perustetut televisiokanavat Luokka:Vuonna 1964 lakkautetut televisiokanavat
20 Golden Greats (Hurriganesin albumi)

__NOTOC__ 20 Golden Greats on vuonna 1989 julkaistu Hurriganesin kokoelma- albumi. Kokoelma sisälsi vain kappaleita, jotka Hurriganes oli levyttänyt kuuluessaan Love Records -levy-yhtiölle. == Kappaleet == # # # # # # # # # # # # # # # # # # # # == Aiheesta muualla == * Hurriganes – 20 Golden Greats discogs.com -sivustolla Luokka:Vuoden 1989 kokoelma-albumit Luokka:Hurriganesin kokoelma-albumit
Sixteen Golden Greats

Sixteen Golden Greats on suomalaisen Hurriganes-yhtyeen ensimmäinen kokoelma- albumi, joka julkaistiin huhtikuussa 1977. Monet pitävät sitä yhtyeen ”ainoana oikeana” kokoelmana. Levy ylsi listalla neljänneksi ja keräsi yhteensä 26 listaviikkoa. Albumi sisältää singleraitoja sekä neljä kappaletta esikoisalbumilta Rock and Roll All Night Long, yhden Roadrunnerilta ja yhden Crazy Daysilta.Aaltonen & al: s. 251. Lisäksi yhtye levytti kokoelmaa varten neljä uutta kappaletta, ”Good Morning Little Schoolgirl”, ”Keep on Movin’”, ”Eight Days a Week” ja ”I Saw Her Standing There”. Kaksi viimeistä ovat The Beatles -lainoja, joita yhtye oli esittänyt keikoillaan. Yhtyeen nuorille faneille oli tärkeää, että aiemmin vaikeasti saatavilla olleet singlekappaleet ilmestyivät viimeinkin albumilla. Yhtyeen esikoisalbumia ei ollut julkaistu Ruotsissa, minkä vuoksi ”Tiger”, ”Say Mama”, ”Keep on Knockin” ja ”My Sweet Lily” olivat siellä monelle ennenkuulemattomia. Sixteen Golden Greats nousi Ruotsissa listasijalle 26. Albumia oli tilattu siellä ennakkoon 10 000 kappaletta ja yhtyeen aiempi suosio jatkoi kasvamistaan. Vuonna 1997 julkaistuun uusintaversioon 25 Golden Greats lisättiin yhdeksän kappaletta. Levy julkaistiin myös CD:nä. == Kappaleet == A-puoli # # # # # # # # B-puoli # * # # # # # # # == Listasijoitukset == Valtio Korkein sijoitus Listaviikot Nousu listalle Lähde 4\. 26 maaliskuu 1977 26\. 10 22.4.1977 == Painokset == Formaatti Valtio Levy-yhtiö ja tunnus Julkaistu Lähde LP Love LRLP 230 1977 MC Love LRC 230 1977 LP Sonet SLP 3026 1977 MC Sonet SKA-3026 1977 LP Love LRLP 230 (1. uusintapainos) 1977 LP Love LRLP 230 (2. uusintapainos) 1977/1978 LP Love LRLP 230 (3. uusintapainos) 198? LP Love LRLP 230 (4. uusintapainos) 1988 LP Sonet SLP 3026 (1. uusintapainos) 19?? LP Sonet SLP 3026 (2. uusintapainos) 19?? LP Sonet SLP 3026 (3. uusintapainos) 19?? LP Rolling RORELP025 2020 == Lähteet == * *Hurriganes-keräilysivut === Viitteet === Luokka:Vuoden 1977 kokoelma-albumit Luokka:Hurriganesin kokoelma-albumit Luokka:Love Recordsin albumit
Susanne Sonntag

Susanne Sonntag (myös Susann Sonntag, s. 5. helmikuuta 1964) on inkoolainen laulaja, joka on osallistunut Suomen euroviisukarsintoihin neljä kertaa. Vuonna 1990 hän tuli toiselle sijalle Thomas Katterin säveltämällä Henrik Svahnin sanoittamalla kappaleella ”Jag tror på friheten”, vuonna 1994 niin ikään toiseksi kappaleella ”En dans på livets vågor”, vuonna 2002 kahdeksanneksi kappaleella ”Welcome the World” ja vuonna 2004 kymmenenneksi kappaleella ”Eleventh Hour”. ==Diskografia - albumit== * Det är vår värld (1991) * The Best of 1984–2004 (2004). Levyllä on muun muassa kaikki neljä euroviisukappaletta. * I'm a woman (2010) == Lähteet == * ==Aiheesta muualla== * * www.susannsonntags.fi Luokka:Suomalaiset laulajat Luokka:Vuonna 1964 syntyneet Luokka:Elävät henkilöt
Hurrigane By The Hurriganes

Hurrigane by The Hurriganes on loppuvuodesta 1977 julkaistu Hurriganesin kokoelma-albumi. Kokoelma julkaistiin ulkomaiden markkinoita varten ja on koottu aiemmilta Hurriganesin albumeilta. Kokoelma julkaistiin Britanniassa, Ranskassa, Saksassa, Espanjassa ja Italiassa.Hurriganes.se Albumi on yhdistelmä Roadrunner- ja Hot Wheels -albumien materiaalia. Levyn tarkoituksena oli hyödyntää European Pop Juryn voittaneen ”Get On” -kappaleen aikaista Hurriganesia ja esitellä samalla yhtyeen tuoreempaa materiaalia. Ajan hengen mukaisesti albumia markkinoitiin punkina. Britanniassa, Ranskassa ja Italiassa albumin julkaisi Sonet, Saksassa Metronome ja Espanjassa Discophon. Levyltä ilmestyi kansi singleä. Get On / Kenny at the Corner ilmestyi Britanniassa, Saksassa ja Ranskassa. Lisäksi yksin Britanniassa julkaistiin Hey Hey Hey / Elephant’s Boogie. == Kappaleet == #Get On #Mister X #Hey Hey Hey #Elephant Boogie #Kenny at the Corner #It Ain’t What You Do #Hot Wheels #Come to Me Baby #Find a Lady #Wo-oo-oo-oo-o #Tallahassee Lassie #Bad Baby == Lähteet == Luokka:Vuoden 1977 kokoelma-albumit Luokka:Hurriganesin albumit
John Vanbiesbrouck

John Vanbiesbrouck (s. 4. syyskuuta 1963 Detroit, Michigan, Yhdysvallat) on yhdysvaltalainen ammattilaisuransa lopettanut jääkiekkomaalivahti. Hän pelasi NHL-liigassa seuroinaan New York Rangers, Florida Panthers, Philadelphia Flyers, New York Islanders ja New Jersey Devils. Nykyään hän toimii jääkiekkotoimittajana ja kommentaattorina. National Hockey Leaguessa Vanbiesbrouck voitti 374, hävisi 346 ja pelasi tasan 119 ottelua. Häntä pidetään yhtenä parhaista amerikkalaisista maalivahdeista kautta aikojen. ==Saavutuksia== * Vezina Trophy 1986 * NHL:n ykköstähdistössä 1986, 1994, 1996 ja 1997 * Yhdysvaltain maajoukkueessa vuoden 1998 talviolympialaisissa * jääkiekon U.S. Hall of Fameen lokakuussa 2007 == Aiheesta muualla == * * Luokka:Yhdysvaltalaiset jääkiekkomaalivahdit Luokka:Vezina Trophy -voittajat Luokka:Amerikanbelgialaiset Luokka:Amerikanitalialaiset Luokka:New York Rangersin varaamat pelaajat Luokka:Vuonna 1963 syntyneet Luokka:Elävät henkilöt
Ranskan Grand Prix 1990

Ranskan Grand Prix 1990 oli Formula 1 -sarjan osakilpailu, joka ajettiin 8. heinäkuuta 1990 Paul Ricardilla Ranskassa. Kyseessä oli 40. Ranskan GP. Kilpailun voitti Ferrarilla kotiyleisönsä edessä ajanut Alain Prost, jolle voitto oli kauden kolmas. Ferrari-tallille voitto oli sen sadas. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 1 Alain Prost Ferrari 80 1.33.29,606 4 9 2 16 Ivan Capelli Leyton House-Judd 80 + 8,626 7 6 3 27 Ayrton Senna McLaren-Honda 80 + 11,606 3 4 4 20 Nelson Piquet Benetton-Ford 80 + 41,207 9 3 5 28 Gerhard Berger McLaren-Honda 80 + 41,619 2 2 6 6 Riccardo Patrese Williams-Renault 80 + 1.09,351 6 1 7 30 Aguri Suzuki Larrousse-Lamborghini 79 + 1 krs. 14 8 29 Éric Bernard Larrousse-Lamborghini 79 + 1 krs. 11 9 26 Philippe Alliot Ligier-Ford 79 + 1 krs. 12 10 9 Michele Alboreto Arrows-Ford 79 + 1 krs. 18 11 11 Derek Warwick Lotus- Lamborghini 79 + 1 krs. 16 12 12 Martin Donnelly Lotus-Lamborghini 79 + 1 krs. 17 13 8 Stefano Modena Brabham-Judd 78 + 2 krs. 20 14 25 Nicola Larini Ligier-Ford 78 + 2 krs. 19 15 7 David Brabham Brabham-Judd 77 + 3 krs. 25 16 19 Alessandro Nannini Benetton-Ford 75 Sähköt 5 17 18 Yannick Dalmas AGS-Ford 75 + 5 krs. 26 18 2 Nigel Mansell Ferrari 72 Moottori 1 DSQ 22 Andrea de Cesaris Dallara-Ford 78 Hylättiin 21 Kesk. 3 Satoru Nakajima Tyrrell-Ford 63 Vaihdelaatikko 15 Kesk. 15 Mauricio Gugelmin Leyton House-Judd 58 Moottori 10 Kesk. 23 Pierluigi Martini Minardi-Ford 40 Sähköt 23 Kesk. 4 Jean Alesi Tyrrell-Ford 23 Tasauspyörästö 13 Kesk. 10 Alex Caffi Arrows-Ford 22 Jousitus 22 Kesk. 5 Thierry Boutsen Williams-Renault 7 Moottori 8 Kesk. 21 Emanuele Pirro Dallara-Ford 7 Jarrut 24 DNQ 24 Paolo Barilla Minardi-Ford Karsiutui DNQ 17 Gabriele Tarquini AGS-Ford Karsiutui DNQ 35 Gregor Foitek Onyx-Ford Karsiutui DNQ 36 Jyrki Järvilehto Onyx-Ford Karsiutui DNPQ 14 Olivier Grouillard Osella-Ford Karsiutui DNPQ 33 Roberto Moreno EuroBrun-Judd Karsiutui DNPQ 34 Claudio Langes EuroBrun-Judd Karsiutui DNPQ 31 Bertrand Gachot Coloni- Subaru Karsiutui DNPQ 39 Bruno Giacomelli Life Karsiutui == Muuta == *Satoru Nakajiman 50. Grand Prix *Leyton Housen ensimmäinen (ja myös ainoa) palkintosija (2.) == Lähteet == Luokka:Formula 1 -kausi 1990 Luokka:Ranskan Grand Prix
Dimitri Sjöberg

Dimitri Sjöberg (21. syyskuuta 1980 Kauhajoki – 23. marraskuuta 2017 Seinäjoki) oli suomenromaneihin kuulunut tangolaulaja. Hän oli kotoisin Kurikasta. Sjöberg voitti 14-vuotiaana Seinäjoen Tangomarkkinoiden karsinnan, mutta ei edennyt kilpailussa. Vuonna 1997 hän pääsi 16-vuotiaana Tangomarkkinoiden semifinaaliin ja hänet valittiin toiseksi tangoprinssiksi – kaikkien aikojen nuorimpana. Hänet kruunattiin toistamiseen tangoprinssiksi vuonna 1998. Hän piti sen jälkeen kolmen vuoden tauon, kunnes vuonna 2001 selvisi Seinäjoelle saakka ja oli yksi finalisteista. == Yksityiselämä == Sjöbergin avioliitto päättyi juomisen vuoksi eroon vuonna 2008. Sjöbergillä oli suuria ongelmia alkoholin kanssa koko aikuisikänsä ajan. Parilla oli kolme lasta. Vuonna 2013 pitkään jatkuneen juomisen seurauksena maksakirroosi eteni maksakoomaksi. ==Diskografia== ;Omat albumit * Dimitri (1998) * Tuulen lailla (2001) ;Kokoelmilla * Tangomarkkinat 10 (1997), sis. Dimitri Sjöbergin laulamana kappaleen "Tummansininen sävel" * Tangomarkkinat 11 (1998), sis. Dimitri Sjöbergin laulamana kappaleen "Tähdet meren yllä" * Tähtitaivas 20 hittiä (1998), sis. Dimitri Sjöbergin laulamana kappaleen "Isäsi sun" * Tangomarkkinat 14 (2001), sis. Dimitri Sjöbergin laulamana kappaleen "Maailmantango" * Tanssisuosikit 2 (2004), sis. Dimitri Sjöbergin laulamana kappaleen "Eikö niin" == Lähteet == == Aiheesta muualla == * Luokka:Suomalaiset tangolaulajat Luokka:Suomen romanit Luokka:Vuonna 1980 syntyneet Luokka:Vuonna 2017 kuolleet
Blur (albumi)

Blur on brittipop-yhtyeen Blurin viides studioalbumi, joka julkaistiin 10. helmikuuta 1997 Britanniassa. Se sijoittui ensimmäiseksi Britannian albumilistalla. Levyllä on mm. kappaleet ”Song 2” ja ”Beetlebum”. Albumi on myynyt kultaa Yhdysvalloissa. == Kappalelista == Kappaleet kirjoittaneet Damon Albarn, Graham Coxon, Alex James ja Dave Rowntree, ellei toisin mainittu. # ”Beetlebum” – 5:04 # ”Song 2” – 2:02 # ”Country Sad Ballad Man” – 4:50 # ”M.O.R.” (Blur, David Bowie, Brian Eno) – 3:27 # ”On Your Own” – 4:26 # ”Theme from Retro” – 3:37 # ”You're So Great” (Graham Coxon) – 3:35 # ”Death of a Party” – 4:33 # ”Chinese Bombs” – 1:24 # ”I'm Just a Killer for Your Love” * – 4:11 # ”Look Inside America” – 3:50 # ”Strange News from Another Star” – 4:02 # ”Movin’ On” – 3:44 # ”Essex Dogs” – 8:08 #* Japanin versiossa ”Dancehall” erillisenä bonusraitana – 6:25 *Tuottanut Blur Luokka:Blurin albumit Luokka:Vuoden 1997 albumit
Roland Mark Schoeman

Roland Mark Schoeman (s. 3. heinäkuuta 1980, Pretoria) on eteläafrikkalainen uimari, joka voitti kolme mitalia kesäolympialaisissa 2004. Hän ui maailmanennätyksiä vapaa-, perhos- ja sekauinnissa. Schoeman aloitti uintiharjoittelun vasta 16-vuotiaana. Viiden kuukauden harjoittelun jälkeen Schoeman voitti neljä mitalia Kansainyhteisön kisoissa. Kesäolympialaisissa 2004 hän voitti kultaa 4 × 100 metrin vapaauintiviestissä, hopeaa 100 metrin vapaauinnissa, sekä pronssia puolta lyhyemmällä matkalla. Montrealin maailmanmestaruuskilpailuissa 2005 Schoeman voitti kaksi kultamitalia sekä hopean, tehden uuden maailmanennätyksen 50 metrin perhosuinnissa. Kahden vuoden päästä Melbournessa Schoeman puolusti menestyksekkäästi titteliään 50 metrin perhosuinnissa. 7\. syyskuuta 2008 Schoeman ui Germinstonissa järjestetyissä Etelä-Afrkan lyhyen radan mestaruuskilpailuissa 50 metrin vapaauinnin uudeksi maailmanennätykseksi ajan 20,64. Hän rikkoi edellisen, Duje Draganjan nimissä olleen ME-ajan vajaalla kahdella kymmenyksellä. == Maailmanennätykset == === Pitkä rata === Laji Aika Paikka Päivämäärä Ennätys rikottu 50 metrin perhosuinti 22,96 Montréal, Kanada 25. heinäkuuta 2005 - 4 × 100 metrin vapaauintiviesti 3.13,17 Ateena, Kreikka 15. elokuuta 2004 19. elokuuta 2006 === Lyhyt rata === Laji Aika Paikka Päivämäärä Ennätys rikottu 50 metrin vapaauinti 20,64 Germinston, Etelä-Afrikka 7. syyskuuta 2008 - 50 metrin vapaauinti 20,98 Stefan Nystrand rikkoi ennätyksen 18. joulukuuta 2007 Hampuri, Saksa 12. elokuuta 2006 18. marraskuuta 2007 100 metrin vapaauinti 46,25 Jakoi ennätyksen yhdessä Ian Crockerin kanssa Berliini, Saksa 22. tammikuuta 2005 17. marraskuuta 2007 100 metrin sekauinti 52,51 Tukholma, Ruotsi 18. tammikuuta 2005 22. tammikuuta 2005 Voimassa olevat ennätykset lihavoituina. == Triviaa == * Kuuluu välinevalmistaja Arenan joukkueeseen. == Huomautukset == == Lähteet == *Roland Schoemanin kotisivut *Fina.org Luokka:Eteläafrikkalaiset olympiavoittajat Luokka:Eteläafrikkalaiset uimarit Luokka:Vuonna 1980 syntyneet Luokka:Elävät henkilöt
Huuhkajat

Huuhkajat (Bubo) on pöllöjen heimoon kuuluva lintusuku. == Huuhkajalajit == * aavikkohuuhkaja (Bubo ascalaphus) * afrikanhuuhkaja (Bubo capensis) * amerikanhuuhkaja (Bubo virginianus) * filippiinienhuuhkaja (Bubo philippensis) * harmaahuuhkaja (Bubo coromandus) * huuhkaja (Bubo bubo) * hyönteishuuhkaja (Bubo leucostictus) * kalliohuuhkaja (Bubo bengalensis) * pikkuraitahuuhkaja (Bubo poensis) * raitahuuhkaja (Bubo shelleyi) * savannihuuhkaja (Bubo lacteus) * sundanhuuhkaja (Bubo sumatranus) * tuhkahuuhkaja (Bubo cinerascens) * tunturipöllö (Bubo scandiacus) * täplähuuhkaja (Bubo africanus) * täplävatsahuuhkaja (Bubo nipalensis) * äyriäishuuhkaja (Bubo blakistoni) ==Lähteet== * === Viitteet === *
Eutykhios Konstantinopolilainen

Eutykhios (, ; noin 512 – 5. huhtikuuta 582) oli Konstantinopolin ekumeeninen patriarkka vuosina 552–565 ja 577–582. Hänen katsotaan olevan pyhimys sekä katolisessa että ortodoksisessa kirkossa. Elämänsä loppupuolella Eutykhios joutui myös riitoihin tulevan paavin Gregoriuksen kanssa riidassa, joka koski ylösnousemusta ja tarkemmin ylösnousseen ruumiin olemusta. Bysantin keisari ratkaisi riidan toteamalla, että Gregorius oli kiistassa oikeassa. Samalla Konstantinopolin patriarkan aiheesta kirjoittama kirja määrättiin poltettavaksi. Gregoriuksen ja patriarkan kiista oli ollut niin ahdistava, että he molemmat sairastuivat sen vuoksi. Gregorius kuitenkin parani, mutta patriarkka menehtyi sairauteensa vuonna 582. == Lähteet == == Aiheesta muualla == * Eutykhios Konstantinopolilainen. Ortodoksi.net. * Eutychius of Constantinople. Orthodoxwiki. Luokka:510-luvulla syntyneet Luokka:Konstantinopolin patriarkat Luokka:Vuonna 582 kuolleet
Maynie Sirén

Maynie Helena Margaretha Sirén (o.s. Smolander; 27. elokuuta 1924 Viipuri – 19. joulukuuta 2003 Helsinki) oli suomalainen laulaja. Hän aloitti levytysuransa vuonna 1951 ruotsin kielellä. == Ura == Maynie Sirén kouluttautui lääkintävoimistelijaksi mutta opiskeli myös laulua Suomessa Aune Antin ja Frida Sergejeffin johdolla sekä Pariisissa Charles Panzeran johdolla. Hän aloitti 1951 uransa iskelmälaulajana mutta siirtyi vuosien mittaan yhä enemmän laulelman suuntaan. 1960-luvulla hän esiintyi omissa chanson- illoissaan Pohjoismaissa ja Neuvostoliitossa, usein säestäen itseään kitaralla. Moskovan kansainvälisessä laulukilpailussa 1957 hän voitti ensimmäisen palkinnon kevyen musiikin sarjassa ja toisen palkinnon kansanlaulusarjassa. Maynie Sirénin levytystuotanto sisältää noin 90 kappaletta. == Yksityiselämä == Hän oli kaksi kertaa naimisissa, ensin Gustav Sirénin kanssa ja sitten Einar Englundin kanssa. ==Diskografia== * Visor från svenska Finland (1978) == Lähteet == * ===Viitteet=== ==Aiheesta muualla== * * Maynie Sirén Pomus-sivustossa. * Luokka:Suomalaiset iskelmälaulajat Luokka:Vuonna 1924 syntyneet Luokka:Vuonna 2003 kuolleet
Kuusamaperhonen

Kuusamaperhonen, vanhalta nimeltään pikkuhaapaperhonen (Limenitis camilla) on täpläperhosten (Nymphalidae) heimoon kuuluva suurikokoinen päiväperhonen. == Koko ja ulkonäkö == Mustavalkoinen perhoslaji. Siivet ovat yläpuolelta mustanruskeat. Sekä etu- että takasiiven poikki kulkee leveä valkoinen vyö, jota tummat siipisuonet katkovat. Siiven kärkiosassa ja etureunassa on valkoinen laikku. Siiven reunassa on mustia täpliä. Takasiiven takakärjessä saattaa olla punaista. Siipien alapinnat ovat oranssinruskeat ja niiden poikki kulkee leveä, siipisuonten katkoma valkoinen vyö. Takasiiven alapinnan sisäsyrjä on siniharmaa. Siipiväli 48-59 mm.http://www2.nrm.se/en/svenska_fjarilar/l/limenitis_camilla.htmlhttp://www.luontoportti.com/suomi/fi/perhoset/kuusamaperhonen Yleisen karttaperhosen kesäsukupolven yksilöt muisuttavat sekä siipien yläpinnan väriltä että kuvioinnilta erehdyttävän paljon kuusamaperhosta. Lajit erottaa vaivattomasti siipien täysin erinäköisen alapinnan perusteella. Limenitis camilla MHNT CUT 2013 3 15 Compiegne Dos.jpg|Kuusamaperhonen Limenitis camilla MHNT CUT 2013 3 15 Compiegne Ventre.jpg|△ Kuusamaperhonen == Levinneisyys ja lentoaika == Kuusamaperhosen esiintymisalue ulottuu Keski- Euroopasta Venäjän ja Keski-Aasian kautta Japaniin. Euroopassa sitä tavataan pohjoisessa Etelä-Englannissa, Etelä-Ruotsissa ja Virossa saakka. Suomessa kuusamaperhonen on tavattu ensimmäisen kerran vuonna 2003 ja lajista on tavattu ainoastaan muutamia harhailijoita.http://www.dlc.fi/~peterpa/lepi/historia/nymphalidae2/lim- camilla.htmhttp://www.insects.fi/Lepidoptera/Nymphalidae/Limenitis/camilla/Limenitis%20camilla.htm Lentoaika on kesä-heinäkuussa, paikoitellen lajilla on toinen sukupolvi elo- syyskuussa. == Elinympäristö ja elintavat == Kuusamaperhosen elinympäristöä ovat valoisat metsät. == Ravintokasvi == Toukan ravintokasveja ovat kuusamat (Lonicera). == Lähteet == == Aiheesta muualla == *Suomen Perhoset: Kuusamaperhonen *UniProt, Taxonomy: Limenitis camilla Luokka:Luotsiperhoset
Katatoninen skitsofrenia

Katatoninen skitsofrenia on skitsofrenian muoto, jossa potilas on ajoittain katatonisessa tilassa. Katatoninen skitsofrenia on nykyään harvinainen teollistuneissa maissa, vaikka se on säilynyt yleisenä muualla. On mahdollista, että uudet hoitomuodot (neuroleptit, yhteisöhoito ym.) ovat vaikuttaneet asiaan. ==Katso myös== *Paranoidinen skitsofrenia *Hebefreeninen skitsofrenia ==Lähteet== Luokka:Skitsofrenia
Martti Piha

Martti Valdemar Piha (21. lokakuuta 1916 Punkalaidun – 7. helmikuuta 1976 Helsinki) oli suomalainen säveltäjä ja sanoittaja. Hän käytti salanimiä Paul Lupano, Timo Vuori, Timo Wuori, Valdemar, Waldemar ja Wald. Piha. Tunnetuin hänen säveltämänsä ja sanoittamansa laulu on "Iltanuotiolla", jonka hän teki vuonna 1957 Punaisen Ristin nuorisoleiriä varten. Hän sävelsi myös iskelmiä, kuten Veikko Tuomen menestyslevyksi nousseen valssin "Lehdetön puu". Piha oli koulutukseltaan insinööri ja toimi pitkään Pohjoismainen Sähkö Oy:n musiikkiosaston johtajana ja levytuottaja-levytyspäällikkönä. Martti Pihan veli oli säveltäjä ja musiikinopettaja Tuure Helmeri Piha (17. kesäkuuta 1909, Punkalaidun − 2003), joka toimi musiikin lehtorina mm. Raahen ja Oulun seminaareissa sekä kuorojen ja orkesterien johtajana. Helmeri Piha sävelsi lähinnä laulumusiikkia, sekä kuoro- että yksinlauluja. Hän sai musiikkineuvoksen arvonimen vuonna 1979. Martti ja Helmeri Pihan veljiä olivat metsähallituksen pääjohtaja Antero Piha, biokemisti Sakari Piha ja liiketaloustieteen professori Kalevi Piha. == Aiheesta muualla == *Pomus.net * Otavan musiikkitieto (toimittanut Keijo Virtamo), 1987 Luokka:Suomalaiset säveltäjät Luokka:Suomalaiset sanoittajat Luokka:Vuonna 1916 syntyneet Luokka:Vuonna 1976 kuolleet
Erilaistumaton skitsofrenia

Erilaistumaton skitsofrenia on monimuotoisen psykoosisairauden eräs muoto. Erilaistumattoman tai erityispiirteettömän tai aiemmin "skitsofrenia simplex" diagnoosi tehdään tilanteissa, joissa potilaalla on skitsofreniadiagnoosin kriteerit täyttävät oireet (lähinnä negatiiviset oireet) ilman että hänellä on diagnoosia ajatellen riittävästi esimerkiksi vainoharhaisuutta (paranoidinen skitsofrenia) tai äänten kuulemista muun tyyppisen skitsofrenian diagnoosia ajatellen. Luokka:Skitsofrenia
Tuula Siponius

Tuula Siponius (nyk. Antonelli) (s. 31. lokakuuta 1940 Sippola) on suomalainen laulaja, joka esiintyi ensimmäisen kerran viisivuotiaana Markus-sedän radio- ohjelmassa. Siponius osallistui myöhemmin Musiikki-Fazerin iskelmälaulukilpailuun, ja siitä alkoi hänen levytyskautensa. Siponiuksella oli helposti tunnistettava kirkas sopraanoääni, ja hän levytti 1950-luvun lopulla parikymmentä kappaletta. Niistä tunnetuimpia ovat ”Iloinen Amsterdam” (1958) ja ”Kolme kelloa” (Les trois cloches, 1959), jonka teki tunnetuksi Édith Piaf. Hän lauloi levylle muutaman kappaleen vielä 1970-luvulla. Siponiuksen muutettua Helsinkiin levytuottaja Toivo Kärki järjesti hänelle työpaikan Musiikki Fazerin levyosastolta, jossa hän työskenteli vuosikausia laulu-uransa lopetettuaankin.Kalervo Kärki: Sydämeni sävel: Toivo Kärki ja hänen musiikkinsa, s. 410. Helsinki: Mediapinta, 2015. ISBN 978-952-235-888-2. ==Tuotantoa== * Unohtumattomat: Iskelmiä 50- ja 60-luvulta 3 (1995), levyllä mukana Seija Karpiomaa, Irmeli Mäkelä, Tuula-Anneli Rantanen ja Tuula Siponius == Lähteet == * === Viitteet === ==Aiheesta muualla== * Luokka:Suomalaiset laulajat Luokka:Vuonna 1940 syntyneet Luokka:Elävät henkilöt
Caj Toffer

Caj Edvard Ferdinand Toffer (11. marraskuuta 1911 Helsinki – 21. heinäkuuta 1942) oli suomalainen Mannerheim-ristin ritari.Hurmerinta 2008 s. 268 Jatkosodan aikana kapteeni Caj Toffer oli 2. divisioonassa komppanianpäällikkönä muun muassa JR 28:ssa ja JR 7:ssä. Toffer kaatui Ohdan lohkolla, tukikohta Sevastopoliin tehdyssä viimeisessä vastahyökkäyksessä 21. heinäkuuta 1942. Ylipäällikkö nimitti hänet kaatumisen jälkeen Mannerheim- ristin ritariksi numero 73. == Lähteet == * * === Viitteet === ==Aiheesta muualla== * Tuomas Gerdt muistelee Tofferin kaatumista: Kun sota päättyi, suomalaiset lauloivat rajalla isänmaallisen laulun Mannerheim-ristin ritari Tuomas Gerdtin johdolla – ja entinen vihollinen teki kunniaa. Ilta-Sanomat 6.12.2017. Luokka:Mannerheim-ristin ritarit Luokka:Vuonna 1911 syntyneet Luokka:Vuonna 1942 kuolleet Luokka:Suomalaiset toisessa maailmansodassa kaatuneet
John Napier

John Napier (1550 – 4. huhtikuuta 1617) oli skotlantilainen matemaatikko ja teologinen kirjailija, joka keksi logaritmin sveitsiläisen Jost Bürgin ohella. Matematiikassa Napier muistetaan erityisesti Neperin luvusta, joka on luonnontieteissä paljon käytetyn luonnollisen logaritmin kantaluku. Hänet tunnetaan myös Napierin luiden keksijänä. Napierin mukaan on nimetty muun muassa SI-järjestelmän ulkopuolinen suhteen yksikkö neper (Np) ja Kuun Neper- kraatteri. == Elämäkerta == John Napier syntyi vuonna 1550 Napier-klaanin Merchistonin haaran kotilinnassa, joka oli ollut suvun hallussa 1430-luvulta lähtien. Hänen isänsä oli sir Archibald Napier, joka oli vaikutusvaltainen mies 1500-luvun Skotlannissa, ja äitinsä Orkneyn piispan tytär Janet Bothwell. John Napier oli Merchistonin kahdeksas laird. Nimen nykyinen kirjoitusasu ei ole alkuperäinen. Napierin omana aikana etunimi kirjoitettiin muodossa Jhone, kun taas sukunimestä käytettiin useita eri kirjoitusmuotoja, joita olivat Napeir, Nepair, Nepeir, Neper, Napare, Naper ja Naipper – ei kuitenkaan Napier. Yleisin nimimuoto lienee ollut Jhone Neper. Napierin lapsuudesta ja nuoruudesta ei tiedetä juuri mitään. Yksi maininta on kuitenkin, että Orkneyn piispa eli hänen enonsa käski 11-vuotiaan Napierin isän lähettää pojan Ranskaan tai Flanderiin opiskelemaan, sillä kotimaassa hän ei saisi kunnon opetusta. Ei kuitenkaan tiedetä, matkustiko Napier missään vaiheessa Ranskaan tai Flanderiin, sitä vastoin hän aloitti 13-vuotiaana opinnot St Andrewsin yliopistossa. Opiskeluajaksi Napierin äiti sai järjestetyksi hänet asumaan St Salvator's Collegeen ja hankki erityiskohtelun yliopiston rehtorilta John Rutherfordilta. Napierin nimi löytyy St Salvator's Collegeen kirjoittautuneiden luettelosta vuodelta 1563, mutta mistään ei ole löytynyt mainintaa, että Napier olisi saanut tutkinnon suoritetuksi. Ilmeisesti hän muutti opiskelemaan mannermaalle. Hänen äitinsä kuoli samoihin aikoihin kun hän kirjautui sisään yliopistoon. Napier kiinnostui St Andrewsissa teologiasta, mistä löytyy tieto myöhemmin kirjoitetusta kirjeestä. Hän siis opiskeli St Andrewsissa jonkin aikaa, vaikkei siellä valmistunutkaan. Mistään mannermaisesta yliopistosta ei ole löytynyt mainintoja Napierista, ja siksi ei ole varmaa tietoa, opiskeliko Napier siellä missään vaiheessa. Todennäköisimpänä opintopaikkana pidetään Pariisin yliopistoa, mutta hänen uskotaan viettäneen aikaa myös Italiassa ja Alankomaissa. Napier kuoli kihtiin Edinburghissa vuonna 1617. == Lähteet == == Aiheesta muualla == Luokka:Brittiläiset tähtitieteilijät Luokka:Brittiläiset keksijät Luokka:Skotlantilaiset matemaatikot Luokka:Skotlantilaiset fyysikot Luokka:Skotlantilaiset teologit Luokka:Vuonna 1550 syntyneet Luokka:Vuonna 1617 kuolleet